**ΑΝΤΙΚΕΙΜΕΝΟ ΤΗΣ υπηρεσιασ ME TITΛΟ**

«Παροχή υπηρεσιών Μηχανολόγου Μηχανικού», Αρ. μελ. 13/2020

Στην υπηρεσία της Δ.Ε.Υ.Α.Σ. δεν υπάρχει η ειδικότητα του μηχανολόγου μηχανικού η οποία κρίνεται απαραίτητη διότι υπάρχει πληθώρα αναγκών του συγκεκριμένου γνωστικού αντικειμένου όπως σύνταξη προδιαγραφών μελετών, καταγραφή των μηχανολογικών και ηλεκτρολογικών εγκαταστάσεων των αντλιοστασίων ύδρευσης και αποχέτευσης, κοστολόγηση βλαβών, σύνταξη και παρακολούθηση προγραμμάτων προληπτικής συντήρησης των μηχανολογικών και ηλεκτρολογικών εγκαταστάσεων, η ανάγκη προτάσεων για την μείωση του ενεργειακού κόστους των αντλιοστασίων και της ανάγκης ασφαλούς και απρόσκοπτης λειτουργίας τους, κλπ. Στον νέο ΟΕΥ έχει προβλεφθεί αντίστοιχη ειδικότητα που μετά την έγκριση του θα γίνουν ενέργειες πλήρωσης της θέσης.

**Τεχνική Περιγραφή**

Με την παρούσα μελέτη προβλέπεται η παροχή υπηρεσίας για : α) την καταγραφή της ηλεκτρολογικής και μηχανολογικής εγκατάστασης 36 αντλιοστασίων ύδρευσης και αποχέτευσης που στην παρούσα φάση είτε παρουσιάζουν πυκνότητα στις βλάβες είτε υπάρχει πρόβλεψη τηλεελέγχου μέσω του υφιστάμενου συστήματος τηλεελέγχου της Υπηρεσίας, προτάσεις βελτίωσης απόδοσης και ασφαλούς λειτουργίας, β) τη σύνταξη προγράμματος προληπτικής συντήρησης, παρακολούθησης της εφαρμογής και συμπλήρωση αντίστοιχων καρτελών συντήρησης για την ΕΕΛ, για τα αντλιοστάσια αποχέτευσης και τα αντλιοστάσια ύδρευσης που μπορεί να εφαρμοστεί, γ) γ1) τη σύνταξη μελέτης για την ηλεκτρολογική σύζευξη του Η/Ζ της ΕΕΛ με άλλες μονάδες και επεμβάσεις στους αντίστοιχους ηλεκτρολογικούς πίνακες, γ2) τη διερεύνηση, τον έλεγχο προδιαγραφών για την προμήθεια «έξυπνων υδρομέτρων» και αξιολόγησης τεχνικών προσφορών, γ3) την αξιολόγηση προτάσεων εγκατάστασης μονάδων παραγωγής ενέργειας (π.χ. Φ/Β πάρκων), γ4) τη διερεύνηση, έλεγχο προδιαγραφών για την προμήθεια και εγκατάσταση αυτοματισμών για την παρακολούθηση της λειτουργίας των αντλιοστασίων αποχέτευσης (τηλεέλεγχος) και δ) την κοστολόγηση βλαβών ηλεκτρομηχανολογικού εξοπλισμού.

Η εκτέλεση των ανωτέρω αναφερόμενων υπηρεσιών θα έχουν διάρκεια ενός έτους και θα εκτελούνται σύμφωνα με τις οδηγίες της Υπηρεσίας. Οι υπηρεσίες αυτές θα εκτελούνται εντός των διοικητικών ορίων του Δήμου Σπάρτης.

Η Υπηρεσία μας θα παραδώσει ηλεκτρονικό αρχείο με τα στοιχεία των καταγραφών που έχει στην διάθεσή της.

Οι παραπάνω υπηρεσίες δεν δύνανται να γίνουν από το προσωπικό που διαθέτει η επιχείρηση διότι δεν υπάρχει το αντίστοιχο γνωστικό αντικείμενο. Συγκεκριμένα απαιτείται η παροχή υπηρεσίας από εξωτερικό συνεργάτη.

Η συγκεκριμένη υπηρεσία δύναται να εκτελείται και πέραν του ωραρίου λειτουργίας της Υπηρεσίας. Ευνόητο είναι ότι η εργασία αυτή δεν υπόκειται σε εξαρτημένη σχέση εργασία.

Η πληρωμή της υπηρεσίας θα γίνεται τμηματικά σύμφωνα με την πρόοδο σε κάθε υπο-υπηρεσία.

Ο ανάδοχος οφείλει πριν την πληρωμή να έχει παραδώσει τα ανωτέρω σε έντυπη μορφή (2 αντίγραφα) και σε ηλεκτρονική μορφή. Επίσης θα πρέπει να προσκομίζεται και αντίγραφο του ημερολογίου που είναι υποχρεωμένος να συμπληρώνει και θα καταγράφεται η μετάβασή του στους προβλεπόμενους χώρους παρουσία υπαλλήλου της ΔΕΥΑΣ.

Ο προϋπολογισμός (ενδεικτικός) ανέρχεται στο ποσό των 24.800,00 € με Φ.Π.Α. και θα βαρύνει τον Κ.Α. 61.00.0099 (Αμοιβές και έξοδα λοιπών ελευθέρων επαγγελμάτων) του προϋπολογισμού δαπανών έτους 2020.

Ο ανάδοχος θα πρέπει να διαθέτει Πτυχίο ή δίπλωμα Μηχανολόγου Μηχανικού οποιαδήποτε ειδικότητας ΠΕ ή ΤΕ, β) Άδεια άσκησης επαγγέλματος αντίστοιχης ειδικότητας του τίτλου σπουδών. Η τεχνική ικανότητα θα αποδεικνύεται με την προσκόμιση καταλόγου των εργασιών που εκτελέσθηκαν την τελευταία πενταετία συνοδευόμενος από πιστοποιητικά ορθής εκτέλεσης και ολοκλήρωσης των σημαντικότερων εργασιών με αναφορά του αντίστοιχου ποσού, της ημερομηνίας όσον αφορά το δημόσιο και από αντίγραφα τιμολογίων όσον αφορά ιδιώτες.

H σύμβαση θα εκτελεστεί σύμφωνα με τις διατάξεις του Ν.4412/2016 (ΦΕΚ-147 Α/8-8-16-Διορθ.Σφαλμ. Στα ΦΕΚ-200 Α/24-10-16 και ΦΕΚ-206 Α/3-11-16) : Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ) όπως έχει τροποποιηθεί και ισχύει.

**ΠΡΟΥΠΟΛΟΓΙΣΜΟΣ**

Πιο συγκεκριμένα, ο υποψήφιος ανάδοχος πρέπει να εκτελέσει τις παρακάτω υπηρεσίες:

|  |  |  |  |  |
| --- | --- | --- | --- | --- |
| ΠΕΡΙΓΡΑΦΗ ΥΠΗΡΕΣΙΩΝ | ΜΟΝ. ΜΕΤΡ | ΠΟΣΟΤΗΤΑ | ΤΙΜΗ ΜΟΝΑΔΑΣ | ΔΑΠΑΝΗ |
| Καταγραφή της ηλεκτρολογικής και μηχανολογικής εγκατάστασης των αντλιοστασίων της αποχέτευσης και αντλιοστασίων ύδρευσης που παρουσιάζουν συχνότητα βλαβών, παρατηρείται υπερβολική κατανάλωση ενέργειας, κλπ Προτάσεις βελτίωσης απόδοσης, εξοικονόμησης ενέργειας, ασφαλούς και απρόσκοπτης λειτουργίας. Συνολικά 36 αντλιοστάσια | Κατ’ αποκοπή | 1 | 9.000,00 | 9.000,00 |
| Κατάρτιση προγράμματος προληπτικής συντήρησης ηλεκτρομηχανολογικού εξοπλισμού, οργάνωση, παρακολούθηση συντήρησης και καταγραφή υλικών, κλπ στην αντίστοιχη καρτέλα μηχανήματος. | Κατ’ αποκοπή | 1 | 2.000,00 | 2.000,00 |
| Α. σύνταξη μελέτης για την ηλεκτρολογική σύζευξη του Η/Ζ της ΕΕΛ με άλλες μονάδες και επεμβάσεις στους αντίστοιχους ηλεκτρολογικούς πίνακες, Β. διερεύνηση, έλεγχος προδιαγραφών για την προμήθεια «έξυπνων υδρομέτρων» και αξιολόγησης τεχνικών προσφορών, Γ αξιολόγηση προτάσεων εγκατάστασης μονάδων παραγωγής ενέργειας (π.χ. Φ/Β πάρκων), Δ διερεύνηση, έλεγχος προδιαγραφών για την προμήθεια και εγκατάσταση αυτοματισμών για την παρακολούθηση της λειτουργίας των αντλιοστασίων αποχέτευσης (τηλεέλεγχος) | Κατ’ αποκοπή | 1 | 4.000,00 | 4.000,00 |
| Κοστολόγηση βλαβών ηλεκτρομηχανολογικού εξοπλισμού – αξιολόγηση προσφορών | Τεμάχιο | 25 | 200 | 5.000,00 |
| Σύνολο |  |  |  | 20.000,00 |
| ΦΠΑ 24% |  |  |  | 4.800,00 |
| Γενικό Σύνολο |  |  |  | 24.800,00 |

**ΠΡΟΥΠΟΛΟΓΙΣΜΟΣ ΠΡΟΣΦΟΡΑΣ**

Πιο συγκεκριμένα, ο υποψήφιος ανάδοχος πρέπει να εκτελέσει τις παρακάτω υπηρεσίες:

|  |  |  |  |  |
| --- | --- | --- | --- | --- |
| ΠΕΡΙΓΡΑΦΗ ΥΠΗΡΕΣΙΩΝ | ΜΟΝ. ΜΕΤΡ | ΠΟΣΟΤΗΤΑ | ΤΙΜΗ ΜΟΝΑΔΑΣ | ΔΑΠΑΝΗ |
| Καταγραφή της ηλεκτρολογικής και μηχανολογικής εγκατάστασης των αντλιοστασίων της αποχέτευσης και αντλιοστασίων ύδρευσης που παρουσιάζουν συχνότητα βλαβών, παρατηρείται υπερβολική κατανάλωση ενέργειας, κλπ Προτάσεις βελτίωσης απόδοσης, εξοικονόμησης ενέργειας, ασφαλούς και απρόσκοπτης λειτουργίας. Συνολικά 36 αντλιοστάσια | Κατ’ αποκοπή | 1 |  |  |
| Κατάρτιση προγράμματος προληπτικής συντήρησης ηλεκτρομηχανολογικού εξοπλισμού, οργάνωση, παρακολούθηση συντήρησης και καταγραφή υλικών, κλπ στην αντίστοιχη καρτέλα μηχανήματος. | Κατ’ αποκοπή | 1 |  |  |
| Α. σύνταξη μελέτης για την ηλεκτρολογική σύζευξη του Η/Ζ της ΕΕΛ με άλλες μονάδες και επεμβάσεις στους αντίστοιχους ηλεκτρολογικούς πίνακες, Β. διερεύνηση, έλεγχος προδιαγραφών για την προμήθεια «έξυπνων υδρομέτρων» και αξιολόγησης τεχνικών προσφορών, Γ αξιολόγηση προτάσεων εγκατάστασης μονάδων παραγωγής ενέργειας (π.χ. Φ/Β πάρκων), Δ διερεύνηση, έλεγχος προδιαγραφών για την προμήθεια και εγκατάσταση αυτοματισμών για την παρακολούθηση της λειτουργίας των αντλιοστασίων αποχέτευσης (τηλεέλεγχος) | Κατ’ αποκοπή | 1 |  |  |
| Κοστολόγηση βλαβών ηλεκτρομηχανολογικού εξοπλισμού – αξιολόγηση προσφορών | Τεμάχιο | 25 |  |  |
| Σύνολο |  |  |  |  |
| ΦΠΑ 24% |  |  |  |  |
| Γενικό Σύνολο |  |  |  |  |

**Σπάρτη**

**Ο Προσφέρων**

**ΤΙΜΟΛΟΓΙΟ**

**Άρθρο 1o** : Καταγραφή-αποτύπωση ηλεκτρολογικού και μηχανολογικού εξοπλισμού αντλιοστασίων, ήτοι αποτύπωση ηλεκτρολογικού πίνακα και χαρακτηριστικά αντλητικού συγκροτήματος (π.χ. παροχή, βάθος, ιπποδύναμη, κλπ) από επιτόπου επίσκεψη. Δημιουργία καρτέλας για κάθε αντλιοστάσιο ξεχωριστά με προτάσεις κοστολογημένες που θα αφορούν στην βελτίωση απόδοσης, στην εξοικονόμηση ενέργειας, στην ασφαλή και απρόσκοπτη λειτουργία του αντλιοστασίου. Η καταγραφή και οι προτάσεις ως ανωτέρω περιγράφονται θα παραδοθούν για κάθε αντλιοστάσιο ξεχωριστά τόσο σε έντυπη όσο και σε ηλεκτρονική μορφή. Η υπηρεσία αφορά σε 36 αντλιοστάσια ύδρευσης και αποχέτευσης που η τεχνική υπηρεσία έχει διαπιστώσει συχνότητα βλαβών, υπερβολική κατανάλωση ενέργειας, κλπ.

Τιμή κατ’ αποκοπή

ΕΥΡΩ (Αριθμητικά): 9.000,00

(Ολογράφως): Εννέα χιλιάδες ευρώ

**Άρθρο 2o** : Κατάρτιση προγράμματος προληπτικής συντήρησης για τον ηλεκτρομηχανολογικό εξοπλισμό (ΕΕΛ και αντλιοστάσια), την οργάνωση, την επιτόπου παρακολούθηση έντεχνης και καλής εφαρμογής του προγράμματος συντήρησης, καταγραφή των εργασιών που έγιναν και των υλικών που χρησιμοποιήθηκαν στην καρτέλα του κάθε μηχανήματος. Το πρόγραμμα προληπτικής συντήρησης θα καταρτιστεί σύμφωνα με τα στοιχεία που είτε υπάρχουν στο αρχείο της υπηρεσίας είτε μετά από αναζήτησή τους από τον οίκο κατασκευής ή προμήθειας του εξοπλισμού.

Τιμή κατ’ αποκοπή

ΕΥΡΩ (Αριθμητικά): 2.000,00

(Ολογράφως): Δύο χιλιάδες ευρώ

**Άρθρο 3o** : Υπηρεσία : 1) Σύνταξη μελέτης για την ηλεκτρολογική σύζευξη του Η/Ζ της ΕΕΛ με άλλες μονάδες και επεμβάσεις στους αντίστοιχους ηλεκτρολογικούς πίνακες, 2) διερεύνηση, έλεγχος προδιαγραφών για την προμήθεια «έξυπνων υδρομέτρων» και αξιολόγησης τεχνικών προσφορών, 3) αξιολόγηση προτάσεων εγκατάστασης μονάδων παραγωγής ενέργειας (π.χ. Φ/Β πάρκων), 4) διερεύνηση, έλεγχος προδιαγραφών για την προμήθεια και εγκατάσταση αυτοματισμών για την παρακολούθηση της λειτουργίας των αντλιοστασίων αποχέτευσης (τηλεέλεγχος).

Τιμή κατ’ αποκοπή

ΕΥΡΩ (Αριθμητικά): 4.000,00

(Ολογράφως): Τέσσερις χιλιάδες ευρώ

**Άρθρο 4o** : Κοστολόγηση βλαβών ηλεκτρομηχανολογικό εξοπλισμού. Έλεγχος κόστους βεβαιωμένης βλάβης εξοπλισμού, την αξιολόγηση προσφορών και γενικότερα όλες οι απαιτούμενες δαπάνες για την πλήρη και έντεχνη εκτέλεση των εργασιών επισκευής-αποκατάστασης βλάβης.

Τιμή ανά τεμάχιο

ΕΥΡΩ (Αριθμητικά): 200,00

(Ολογράφως): Διακόσια ευρώ

**ΕΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ**

**ΤΕΧΝΙΚΕΣ ΠΡΟΔΙΑΓΡΑΦΕΣ**

Η παρούσα υπηρεσία αφορά στην παροχή υπηρεσιών ως ανωτέρω αναφέρονται.

Ο ανάδοχος θα πρέπει να διαθέτει Πτυχίο ή δίπλωμα Μηχανολόγου Μηχανικού οποιαδήποτε ειδικότητας ΠΕ ή ΤΕ, β) Άδεια άσκησης επαγγέλματος Μηχανικού αντίστοιχης ειδικότητας του τίτλου σπουδών. Η τεχνική ικανότητα θα αποδεικνύεται με την προσκόμιση καταλόγου των εργασιών που εκτελέσθηκαν την τελευταία πενταετία συνοδευόμενος από πιστοποιητικά ορθής εκτέλεσης και ολοκλήρωσης των σημαντικότερων εργασιών με αναφορά του αντίστοιχου ποσού, της ημερομηνίας όσον αφορά το δημόσιο και από αντίγραφα τιμολογίων όσον αφορά ιδιώτες.

ΑΡΘΡΟ 1ο : ΤΡΟΠΟΣ ΑΝΑΘΕΣΗΣ ΥΠΗΡΕΣΙΑΣ

Μπορεί να γίνει προσφυγή στην διαδικασία της απ’ ευθείας ανάθεση με απόφαση Δ.Σ./Δ.Ε.Υ.Α.Σ. με κριτήριο την πλέον συμφέρουσα προσφορά, μόνο βάσει τιμής, αφού η εκτιμώμενη αξία της μελέτης χωρίς ΦΠΑ, είναι ίση ή κατώτερη από το ποσό των 20.000,00 ευρώ χωρίς ΦΠΑ (άρθρο 328 παρ. 1 του Ν4412/2016).

**ΑΡΘΡΟ 2ο :ΥΠΟΓΡΑΦΗ ΣΥΜΒΑΣΗΣ - Εγγυήσεις συμμετοχής, καλής εκτέλεσης**

Η κάθε σύμβαση συνάπτεται μεταξύ Αναδόχου και Εργοδότη με την υπογραφή Συμφωνητικού. Για την εκτέλεση της σύμβασης ισχύουν οι διατάξεις των άρθρων 202, 203, 204, 205, 216, 217, 218,219 και 220 του Ν.4412/2016.

Σύμφωνα με το άρθρο 302 του Ν.4412/2016 δεν προβλέπεται εγγύηση συμμετοχής και εγγυητική επιστολή καλής εκτέλεσης (άρθρο 302 του Ν.4412/2016).

**ΑΡΘΡΟ 3ο : ΕΝΑΡΞΗ ΕΡΓΑΣΙΩΝ-ΠΡΟΘΕΣΜΙΑ ΑΠΟΠΕΡΑΤΩΣΗΣ ΤΩΝ ΕΡΓΩΝ**

Ο ανάδοχος της παροχής υπηρεσίας μετά, τη κατά νόμο, έγκριση του αποτελέσματος του διαγωνισμού, υποχρεούται να προσέλθει στα γραφεία της Δ.Ε.Υ.Α.Σ, εντός είκοσι (20) ημερών από την κοινοποίηση της σχετικής έγγραφης ειδικής πρόσκλησης, να υπογράψει τη σύμβαση (άρθρο 316 του Ν.4412/2016)

Η σύμβαση θα υπογραφεί από την Δ.Ε.Υ.Α.Σ ως φορέας υλοποίησης και από τον ανάδοχο.

Η ισχύς της σύμβασης αρχίζει από την ημερομηνία υπογραφής της και η λήξη της ολοκληρώνεται με την υλοποίηση των περιγραφόμενων εργασιών, που εκτιμάται να έχει υλοποιηθεί μέσα σε ένα έτος. Σε διαφορετική περίπτωση ο ανάδοχος θα συνεχίσει για όσο χρονικό διάστημα χρειάζεται για να ολοκληρωθεί η προϋπολογισθείσα ποσότητα.

Η εκτέλεση της σύμβασης παροχής υπηρεσιών διέπεται κυρίως από τις διατάξεις των άρθρων 202, 203, 204, 205, 216, 217, 218, 219 και 220 του Ν.4412/2016.

Από την ημέρα υπογραφής της Σύμβασης αρχίζει η συμβατική προθεσμία. Η προθεσμία λήξης της σύμβασης ορίζεται συνολικά σε ένα χρόνο από την υπογραφή της Σύμβασης .

**Ο ανάδοχος δεν αντικαθίσταται από άλλον προς εκτέλεση των εργασιών της σύμβασης καθ’ όλη την διάρκεια της παρά μόνον εξ’ ανωτέρας βίας, κ.λ.π. και κατόπιν έγκρισης της υπηρεσίας.**

**ΑΡΘΡΟ 4ο : ΠΡΟΓΡΑΜΜΑ ΕΡΓΑΣΙΩΝ– ΕΚΠΤΩΣΗ ΑΝΑΔΟΧΟΥ**

Το πρόγραμμα εργασιών του αναδόχου θα υποβληθεί στην ΔΕΥΑΣ μετά την υπογραφή της σύμβασης και θα εγκριθεί από την Υπηρεσία.

**ΑΡΘΡΟ 5ο : ΤΡΟΠΟΣ ΠΛΗΡΩΜΗΣ**

Το αντικείμενο της σύμβασης θα υπολογίζεται και θα τιμολογείται σύμφωνα με τα άρθρα του τιμολογίου και η πληρωμή θα γίνεται είτε τμηματικά είτε μετά την ολοκλήρωση και υποβολή των απαραίτητων στοιχείων για κάθε υπηρεσία.

ΠΑΡΑΤΗΡΗΣΗ :

Στην παρούσα σύμβαση παροχής υπηρεσιών, δεν προβλέπεται η χορήγηση στον ανάδοχο οποιασδήποτε προκαταβολής.

Ο ανάδοχος είναι υποχρεωμένος να καταβάλει όλα τα απαιτούμενα δικαιολογητικά, που καθορίζονται σύμφωνα με τις διατάξεις του άρθρου 200 του Ν.4412/2016.

Ο Φόρος προστιθέμενης αξίας (ΦΠΑ 24%) βαρύνει τη ΔΕΥΑ ΣΠΑΡΤΗΣ.

Στο τέλος κάθε μήνα θα συγκεντρώνονται οι καταστάσεις που θα περιλαμβάνουν όλες τις εντολές της Υπηρεσίας, βάσει των οποίων θα εκδίδεται το τιμολόγιο.

Η πληρωμή της δαπάνης θα γίνεται κάθε μήνα αφού προσκομισθούν από τον ανάδοχο :

- πιστοποιητικό φορολογικής και ασφαλιστικής ενημερότητας

- τιμολόγιο του αναδόχου

- εξοφλητική απόδειξη του αναδόχου , εάν το τιμολόγιο δεν φέρει της ένδειξη «Εξοφλήθηκε»

- πρωτόκολλο οριστικής παραλαβής του τμήματος που αφορά η πληρωμή

Όλα τα παραστατικά του αναδόχου και τα προβλεπόμενα φορολογικά στοιχεία θα εκδίδονται από τον ανάδοχο προς την Δ.Ε.Υ.Α.Σ.

**ΑΡΘΡΟ 6ο : ΕΛΕΓΧΟΣ ΤΗΣ ΠΑΡΟΧΗΣ ΥΠΗΡΕΣΙΩΝ**

Ο Ανάδοχος υπόκειται στον έλεγχο της Επιτροπής Παραλαβής που ορίζεται κατά τις διατάξεις του άρθρου 221 του Ν. 4412/2016, αποτελούμενη από τρεις υπαλλήλους της ΔΕΥΑΣ. Ο Ανάδοχος οφείλει να συμμορφώνεται με τις εντολές και υποδείξεις που του δίνονται από την Επιτροπή Παραλαβής.

Το ότι η Επιτροπή Παραλαβής έχει την ευθύνη του ελέγχου της παροχής υπηρεσιών, αυτό δεν απαλλάσσει τον Ανάδοχο από οποιαδήποτε ευθύνη που τυχόν θα προκύψει από τις συμβατικές του υποχρεώσεις, ή τους ισχύοντες Νόμους.

Η παρακολούθηση της εκτέλεσης της σύμβασης παροχής υπηρεσίας και η διοίκηση αυτής διενεργείται σύμφωνα με τις διατάξεις του άρθρου 216 του Ν. 4412/2016.

**ΑΡΘΡΟ 7ο : ΠΡΟΣΩΠΙΚΟ – ΔΑΠΑΝΕΣ ΑΝΑΔΟΧΟΥ**

Ο ανάδοχος οφείλει να παρακολουθεί τις εργασίες αυτοπροσώπως ή με τον πληρεξούσιο που έχει ορίσει. Ο ανάδοχος ή ο πληρεξούσιος αντιπρόσωπός του πρέπει να είναι αποδεκτός από την Επιβλέπουσα Υπηρεσία, πρέπει να είναι κάτοχος της απαιτούμενης για τις εργασίες άδειας.

Η Υπηρεσία έχει δικαίωμα να διατάξει την αντικατάσταση ή άμεση αποπομπή των απειθών, ανίκανων ή μη τίμιων εργαζομένων ή οποιουδήποτε άλλου από το προσωπικό του Αναδόχου. Για τις από δόλο ή αμέλεια πράξεις τους κατά την εκτέλεση του έργου, την πλήρη ευθύνη φέρει ο Ανάδοχος.

**ΑΡΘΡΟ 8ο : ΥΠΕΡΩΡΙΑΚΗ ΕΡΓΑΣΙΑ, ΕΡΓΑΣΙΑ ΤΙΣ ΚΥΡΙΑΚΕΣ ΚΑΙ ΑΡΓΙΕΣ**

**Επιτρέπεται η εκτέλεση υπερωριακής εργασίας και εργασία τα Σάββατα, τις Κυριακές και αργίες, σύμφωνα με όσα σχετικά ορίζονται από τους νόμους του Κράτους, χωρίς ο Ανάδοχος να δικαιούται οποιασδήποτε πρόσθετης αποζημίωσης πέρα από αυτά που προβλέπονται στην σύμβαση.**

Κατά την εκτέλεση της πιο πάνω εργασίας ο Ανάδοχος υποχρεούται να τηρεί τους σχετικούς νόμους και κανονισμούς.

**ΑΡΘΡΟ 9ο : ΕΥΘΥΝΗ ΓΙΑ ΖΗΜΙΕΣ ΚΑΙ ΑΤΥΧΗΜΑΤΑ ΣΤΟ ΕΡΓΟ**

**Οποιασδήποτε φύσεως ατυχήματα στο προσωπικό του ή σε τρίτους καθώς και ζημιές σε περιουσίες τρίτων που αποδεδειγμένα οφείλονται σε αμέλεια ή και υπαιτιότητα του ιδίου ή του προσωπικού του, βαρύνουν αποκλειστικά και μόνον τον Ανάδοχο.**

**Ο Ανάδοχος οφείλει να λαμβάνει κατά την εκτέλεση των υπηρεσιών όλα τα απαιτούμενα μέτρα ασφαλείας,** που επιβάλλονται από τα Π.Δ. 447/75 (ΦΕΚ 142 Α/17-7-75), Π.Δ. 778/80 (ΦΕΚ 193 Α/26-8-80) και Π.Δ. 1073/81 (ΦΕΚ 260 Α/16-9-81) και κάθε άλλο Νομοθέτημα σχετικό με την Ασφάλεια και Υγιεινή των εργαζομένων. Επίσης υποχρεούται να εφαρμόσει τα τυχόν προτεινόμενα από την Επιβλέπουσα Υπηρεσία των έργων, ή από τον Τεχνικό Ασφαλείας, πρόσθετα μέτρα ασφαλείας.

**ΑΡΘΡΟ 10ο : ΕΠΙΒΑΡΥΝΣΕΙΣ**

Οι πληρωμές του Αναδόχου υπόκεινται σε όλες τις προβλεπόμενες κρατήσεις, όπως ισχύουν κατά την ημερομηνία υπογραφής της Σύμβασης και στην καταβολή του φόρου εισοδήματος, φόρου προστιθέμενης αξίας κ.λ.π. σύμφωνα με τις ισχύουσες διατάξεις.

Ο Ανάδοχος υποχρεούται στην καταβολή προς το εργατοτεχνικό προσωπικό που απασχολεί των καθοριζομένων (με τις εκάστοτε εκδιδόμενες αποφάσεις) από το Υπουργείο Εργασίας δώρων λόγω εορτών Πάσχα και Χριστουγέννων καθώς και αποζημιώσεων ημερών υποχρεωτικής αργίας, στη χορήγηση άδειας με αποδοχές και αποζημιώσεων, λόγω απόλυσης καθώς και στην καταβολή των νόμιμων εισφορών του υπέρ των ασφαλιστικών και επικουρικών Οργανισμών ή Ταμείων, όπως το ΙΚΑ, κ.λ.π.

Επίσης ο Ανάδοχος δεν απαλλάσσεται από το ΦΠΑ και από τον Ειδικό Φόρο του άρθρου 17 του Ν. 3092/54 επί των εισαγομένων από το εξωτερικό πάσης φύσεως υλικών, εφοδίων κ.λ.π. και από τους φόρους κ.λ.π. που αναφέρονται αναλυτικότερα στα Ν.Δ. 4486/66(ΦΕΚ 131/Α) και 453/66 (ΦΕΚ 16/Α) περί τυποποιήσεως.

Επίσης ο Ανάδοχος δεν απαλλάσσεται από τους δασμούς και από κάθε άλλο φόρο, τέλος ή δικαίωμα υπέρ του Δημοσίου για καύσιμα και λιπαντικά, σύμφωνα προς το Ν. 2366/53 (ΦΕΚ 83/Α) και προς το Ν. 1078/71 (ΦΕΚ 273 Α/27-12-71) κ.λ.π.

**ΑΡΘΡΟ 11ο : HMEΡΟΛΟΓΙΟ ΕΡΓΑΣΙΩΝ ΓΙΑ ΤΗΝ ΠΛΗΡΩΜΗ ΤΟΥ ΑΝΑΔΟΧΟΥ**

Ο Ανάδοχος είναι υποχρεωμένος να συμπληρώνει ημερολόγιο στο οποίο θα καταγράφεται η μετάβασή του στους προβλεπόμενους χώρους παρουσία υπαλλήλου της ΔΕΥΑΣ. Αντίγραφό του θα επισυνάπτεται στο παραδοτέο.

**ΑΡΘΡΟ 12ο : ΙΣΧΥΟΥΣΑ ΝΟΜΟΘΕΣΙΑ**

Για τις διαδικασίες ανάθεσης της υπηρεσίας, την εκτέλεση της σύμβασης και την παροχή της υπηρεσίας, εφαρμόζονται οι διατάξεις των ακολούθων νομοθετημάτων:

α) του Ν. 1069/80 όπως έχει τροποποιηθεί και ισχύει

β) του Ν.4412/2016 (ΦΕΚ-147 Α/8-8-16-Διορθ.Σφαλμ. Στα ΦΕΚ-200 Α/24-10-16 και ΦΕΚ-206 Α/3-11-16) : Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ) όπως έχει τροποποιηθεί και ισχύει

γ) του Ν. 3463/2006 (Δημοτικός και Κοινοτικός Κώδικας)

**ΑΡΘΡΟ 13ο : ΕΠΙΛΥΣΗ ΔΙΑΦΟΡΩΝ**

Η επίλυση διαφορών μεταξύ Εργοδότη και Αναδόχου ρυθμίζεται σύμφωνα με τις διατάξεις του Ν. 4412/2016 και με κάθε άλλη σχετική Νομοθεσία κατά αναλογία.

ΑΡΘΡΟ 14ο : ΥΠΑΡΞΗ ΠΙΣΤΩΣΕΩΝ

Για την εκτέλεση της ανωτέρω υπηρεσίας υπάρχει διαθέσιμη και εξειδικευμένη πίστωση στον προϋπολογισμό της Δ.Ε.Υ.Α. Σπάρτης οικονομικού έτους 2020, ύψους 24.800,00 € (με Φ.Π.Α), και συγκεκριμένα στον Κ.Α. 61.00.0099 (Αμοιβές και έξοδα λοιπών ελευθέρων επαγγελματιών).

ΑΡΘΡΟ 15ο : ΤΟΠΟΣ ΠΑΡΟΧΗΣ

Η παροχή της υπηρεσίας θα γίνεται σε όλες τις Δημοτικές Ενότητες του Δήμου Σπάρτης.

ΑΡΘΡΟ 16ο : ΠΑΡΑΛΑΒΗ ΕΡΓΑΣΙΩΝ

Η παραλαβή του αντικειμένου της σύμβασης παροχής γενικών υπηρεσιών θα γίνεται σύμφωνα με τις διατάξεις του άρθρου 219 του Ν. 4412/2016.

|  |  |
| --- | --- |
|  | Θεωρήθηκε |
| Σπάρτη 18/05/2020 | Σπάρτη 18/05/2020 |
| Ο συντάξας | Ο Προϊστάμενος Τ.Υ. ΔΕΥΑΣ |
|  |  |
|  |  |
| Παναγιώτης Χονδρός | Δημήτριος Κουραντής |
| Πολιτικός Μηχανικός | Πολιτικός Μηχανικός |